proxectonos/corpus_dominio_legal_administrativo_tmp huggingface dataset:
RESOLUCIÓN do 22 de outubro de 2020 pola que se dá publicidade das persoas beneficiarias das axudas concedidas ao abeiro da Orde do 26 de decembro de 2019 pola que se establecen as bases reguladoras para a concesión de axudas destinadas á realización de poxas de gando bovino selecto e se convocan para o ano 2020.
Consellería do Medio Rural — III. Outras disposicións — 02/11/2020

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, e dando cumprimento ao artigo 45.1.b) da Lei 39/2015, do 1 de outubro, do procedemento administrativo común das administracións públicas, a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolución da concesión das axudas da Consellería do Medio Rural ao abeiro da Orde do 26 de decembro de 2019 pola que se establece o réxime de axudas á realización de poxas de gando selecto e se convocan para o ano 2020, que figuran como anexo nesta resolución.
Santiago de Compostela, 22 de outubro de 2020
a) Norma reguladora da convocatoria: Orde do 26 de decembro de 2019 pola que se establecen as bases reguladoras para a concesión de axudas destinadas á realización de poxas de gando bovino selecto e se convocan para o ano 2020 (código de procedemento MR562A).
b) Aplicación orzamentaria: 14.04.713C.760.0.
Crédito orzamentario: 65.000,00 €.
c) Finalidade:
A finalidade da orde é a promoción da comercialización de gando bovino selecto criado en Galicia, mediante o fomento da celebración dunha rede de poxas que se realizarán en diferentes puntos da xeografía galega cunha periodicidade acorde coa oferta de animais.
d) Destinatarios:
Os concellos de Galicia que organicen poxas de gando selecto que cumpran os requisitos sinalados no artigo 3 da orde.
e) Beneficiarios e importe concedido:
ORDE do 28 de outubro de 2020 pola que se fai pública a ampliación da dotación orzamentaria para a concesión das axudas establecidas na Orde do 20 de novembro de 2019, pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2020 (código de procedemento TR342A).
Consellería de Emprego e Igualdade — III. Outras disposicións — 02/11/2020

A Orde da Consellería de Economía, Emprego e Industria do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2020 (código de procedemento TR342A) (
Diario Oficial de Galicia
núm. 3, do 7 de xaneiro), establece no seu artigo 2 o crédito orzamentario que financia a contratación de persoas con discapacidade para entidades sen ánimo de lucro, reguladas nesta orde de convocatoria, no cal se recollen os créditos que a financian.
Así mesmo, establece no seu artigo 2.4 que estes créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego. Poderá ampliarse a contía máxima deste crédito para esta convocatoria e o incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, e da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, como consecuencia da aprobación dunha modificación orzamentaria, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facelas chegar ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total do orzamento establecido na Orde do 20 de novembro de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e emprego con apoio, e se procede á súa convocatoria para o ano 2020 (código de procedemento TR342A) (
Diario Oficial de Galicia
núm. 3, do 7 de xaneiro), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2020: 09.40.322C 481.9, co código de proxecto 2016 00 309, contía de 458.000 euros.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de outubro de 2020
ORDE do 27 de outubro de 2020 pola que se amplía a dotación orzamentaria da Orde do 30 de decembro de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2020 (códigos de procedemento TR356A e TR356C).
Consellería de Emprego e Igualdade — III. Outras disposicións — 11/11/2020

Mediante a Orde do 30 de decembro de 2019 establecéronse as bases reguladoras para a concesión, en réxime de concorrencia non competitiva, do programa de incentivos ás empresas de inserción laboral (EIL) e ás súas entidades promotoras, e se procedeu á súa convocatoria para o ano 2020 (DOG núm. 16 do 24 de xaneiro de 2020).
O artigo 4 da orde establece que se poderá ampliar a contía máxima dos créditos dispoñibles.
O incremento do crédito, conforme ao establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, está condicionado á declaración de dispoñibilidade do crédito como consecuencia dunha xeración, ampliación, ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen outras dotacións que poden ser utilizadas para os mesmos fins, procedentes de créditos incorporados do exercicio anterior no mesmo programa e servizo procedentes de fondos finalistas do Estado recibidos do Servizo Público de Emprego Estatal, e coa finalidade de subvencionar todas as solicitudes que presenten as empresas de inserción e as súas entidades promotoras e, deste xeito, atender ao máximo número de solicitudes e de persoas destinatarias finais, procede ampliar o crédito destas axudas.
Por todo o exposto, e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do crédito orzamentario consignado na Orde do 30 de decembro de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2020
1. Amplíase en 100.000,00 € o crédito consignado no artigo 61 da convocatoria de axudas ás empresas de inserción laboral e ás súas entidades promotoras para o ano 2020, código de proxecto 2015 00561, aplicación orzamentaria 09.40.324C.470.5 (80.000,00 € para o Programa I e 20.000,00 € para o Programa II).
2. O orzamento final das axudas previstas na Orde do 30 de decembro de 2019 para o ano 2020, logo da ampliación, é de 757.568,12,00 euros, distribuídos do seguinte xeito:
Artigo 2. Prazo de solicitudes
Esta modificación non afecta ao prazo establecido na referida Orde do 30 de setembro de 2019, para a presentación de solicitudes
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
Santiago de Compostela, 27 de outubro de 2020
RESOLUCIÓN do 10 de novembro de 2020 pola que se dá publicidade do esgotamento de crédito destinado á concesión de axudas para a internacionalización dixital das empresas galegas (Galicia Exporta Dixital 2020), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, convocadas pola Resolución do 12 de xuño de 2020 (Diario Oficial de Galicia número 119, do 18 de xuño) (código de procedemento IG401D).
Instituto Galego de Promoción Económica — III. Outras disposicións — 17/11/2020

Primeiro. A Resolución do 12 de xuño de 2020 pola que se dá publicidade do acordo do Consello de Dirección do Igape que aproba as bases reguladoras das axudas para a internacionalización dixital das empresas galegas (Galicia Exporta Dixital 2020), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva, establece que o prazo de presentación de solicitudes de axuda comezará o día seguinte ao da publicación desta convocatoria no Diario Oficial de Galicia e finalizará o 30 de novembro de 2020, agás que se produza o suposto de esgotamento do crédito.
Segundo. O crédito dispoñible para concesións era de 3.600.000 € con cargo á aplicación orzamentaria 09.A1.741A.7708. O 3 de novembro de 2020 esgotouse o crédito dispoñible para a concesión destas axudas despois de resolver as solicitudes completadas ata o 2 de novembro de 2020.
En virtude do anterior, e de conformidade coas facultades que teño conferidas,
Primeiro. Ordenar a publicación no Diario Oficial de Galicia do esgotamento do crédito con cargo á aplicación orzamentaria 09.A1.741A.7708 para a concesión de axudas ao abeiro da Resolución do 12 de xuño de 2020 pola que se dá publicidade do acordo do Consello de Dirección do Igape que aproba as bases reguladoras das axudas para a internacionalización dixital das empresas galegas (Galicia Exporta Dixital 2020), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva, con data do 3 de novembro de 2020.
Santiago de Compostela, 10 de novembro de 2020
RESOLUCIÓN do 6 de novembro de 2020 pola que se publica o plan de estudos de graduado ou graduada en Ciencia e Enxeñaría de Datos.
Universidade da Coruña — III. Outras disposicións — 17/11/2020

O grao en Ciencia e Enxeñaría de Datos obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse mediante Acordo do Consello de Ministros do 18 de outubro de 2019, publicado mediante a Resolución da Secretaría Xeral de Universidades do 28 de outubro de 2019 no
Boletín Oficial del Estado
(BOE) do 6 de novembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de graduado ou graduada en Ciencia e Enxeñaría de Datos pola Universidade da Coruña, que se estrutura segundo consta no anexo.
A Coruña, 6 de novembro de 2020
Código RUCT: 2503952.
Plan de estudos que se inicia no curso 2019/20.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por módulo.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
En 4º curso débense elixir 36 créditos optativos de entre os 72 ofertados.
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Ciencia e Enxeñaría de Datos pola Universidade da Coruña.
CORRECCIÓN DE ERROS. Orde do 24 de agosto de 2020 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería para o curso 2020/21.
Consellería de Educación, Universidade e Formación Profesional — III. Outras disposicións — 17/11/2020

Advertido erro no anexo I da citada orde publicada no Diario Oficial de Galicia núm. 177, do 1 de setembro de 2020, cómpre efectuar a seguinte corrección:
Na páxina 34760 elimínase o seguinte rexistro:
CORRECCIÓN DE ERROS. Orde do 26 de xuño de 2020 pola que se autoriza o centro privado plurilingüe Liceo La Paz, da Coruña, para impartir ensinanzas de formación profesional na modalidade semipresencial e/ou a distancia.
Consellería de Educación, Universidade e Formación Profesional — III. Outras disposicións — 17/11/2020

Advertidos erros na Orde do 26 de xuño de 2020, que se cita, publicada no DOG número 141, do 16 de xullo de 2020, cómpre facer as seguintes correccións:
– Na páxina 28269, no artigo 1.1, onde di: «1. Autorizar... o ciclo formativo de grao superior (CS) Dietética e Nutrición...», debe dicir: «1. Autorizar... o ciclo formativo de grao superior (CS) Dietética...».
– Na páxina 28271, no artigo 1.2.b), onde di: «1 CS Dietética e nutrición (2 unidades, 20 alumnos/as cada unha)», debe dicir: «1 CS Dietética (2 unidades, 20 alumnos/as cada unha)».
– Na páxina 28272, no artigo 1.2.c), onde di: «CS Dietética e nutrición», debe dicir: «CS Dietética».
DECRETO 192/2020, do 20 de novembro, polo que se nomea director xeral de Comercio e Consumo a Manuel Heredia Pérez.
Vicepresidencia segunda e Consellería de Economía, Empresa e Innovación — II. Autoridades e persoal — 23/11/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día vinte de novembro de dous mil vinte,
Nomeo director xeral de Comercio e Consumo a Manuel Heredia Pérez.
Santiago de Compostela, vinte de novembro de dous mil vinte
DECRETO 188/2020, do 20 de novembro, polo que se dispón que cese Ángel Bernardo Tahoces como director xeral de Planificación Enerxética e Recursos Naturais.
Vicepresidencia segunda e Consellería de Economía, Empresa e Innovación — II. Autoridades e persoal — 23/11/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día vinte de novembro de dous mil vinte,
Que cese Ángel Bernardo Tahoces como director xeral de Planificación Enerxética e Recursos Naturais, agradecéndolle os servizos prestados.
Santiago de Compostela, vinte de novembro de dous mil vinte
RESOLUCIÓN do 27 de outubro de 2020, conxunta da Consellería de Cultura, Educación e Universidade e do Instituto Galego do Consumo e da Competencia, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 09/11/2020

Por Resolución conxunta do 20 de xaneiro de 2020 (DOG núm. 23, do 4 de febreiro) convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede a súa publicación de conformidade con ela. Na súa virtude,
Primeiro. Declarar deserta a categoría A (alumnado de segundo ciclo de educación infantil e de educación primaria).
Segundo. Declarar gañador do premio na categoría B (alumnado de educación secundaria obrigatoria), dotado coa contía de 1.500 euros, o proxecto Publigualdade, realizado polo IES Celanova Celso Emilio Ferreiro.
Terceiro. Declarar gañador do premio na categoría C (alumnado de bacharelato, de ciclos formativos de grao medio e de grao superior de formación profesional e de educación para persoas adultas), dotado coa contía de 1.500 euros, o proxecto E ti que tas comprando?, realizado polo IES Plurilingüe Pintor Colmeiro.
Cuarto. Declarar deserta a categoría D (alumnado de educación especial).
Santiago de Compostela, 27 de outubro de 2020
DECRETO 189/2020, do 20 de novembro, polo que se dispón que cese Sol María Vázquez Abeal como directora xeral de Comercio e Consumo.
Vicepresidencia segunda e Consellería de Economía, Empresa e Innovación — II. Autoridades e persoal — 23/11/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día vinte de novembro de dous mil vinte,
Que cese Sol María Vázquez Abeal como directora xeral de Comercio e Consumo, agradecéndolle os servizos prestados.
Santiago de Compostela, vinte de novembro de dous mil vinte
DECRETO 190/2020, do 20 de novembro, polo que se nomea director xeral de Comunicación a Marcos Javier Gómez Román.
Vicepresidencia primeira e Consellería de Presidencia, Xustiza e Turismo — II. Autoridades e persoal — 23/11/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día vinte de novembro de dous mil vinte,
Nomeo director xeral de Comunicación a Marcos Javier Gómez Román.
Santiago de Compostela, vinte de novembro de dous mil vinte
DECRETO 191/2020, do 20 de novembro, polo que se nomea directora xeral de Planificación Enerxética e Recursos Naturais a Paula María Uría Traba.
Vicepresidencia segunda e Consellería de Economía, Empresa e Innovación — II. Autoridades e persoal — 23/11/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día vinte de novembro de dous mil vinte,
Nomeo directora xeral de Planificación Enerxética e Recursos Naturais a Paula María Uría Traba.
Santiago de Compostela, vinte de novembro de dous mil vinte
ORDE do 6 de novembro de 2020 pola que se modifica a autorización do centro privado Juniors, de Santiago de Compostela.
Consellería de Cultura, Educación e Universidade — III. Outras disposicións — 16/11/2020

A representación legal do centro privado (CPR) Junior’s, de Santiago de Compostela, solicita a modificación da autorización do centro e a supresión das ensinanzas de educación infantil e de educación primaria.
De conformidade coa solicitude de modificación da autorización formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización e suprimir as ensinanzas de educación infantil e de primaria, no CPR Junior’s, de Santiago de Compostela, código 15016449, que queda configurado como se sinala a seguir:
Composición resultante:
a) Educación secundaria obrigatoria: 6 unidades.
b) Bacharelato: 6 unidades das modalidades de Ciencias e Humanidades e Ciencias Sociais.
c) Formación profesional:
• 1 ciclo formativo de grao superior (CS) Administración e Finanzas (2 unidades para 20 alumnos/as cada unha).
• 1 CS Comercio Internacional (2 unidades para 20 alumnos/as cada unha).
• 1 CS Administración de Sistemas Informáticos en Rede (2 unidades para 30 alumnos/as cada unha).
• 1 CS Desenvolvemento de Aplicacións Multiplataforma (2 unidades para 30 alumnos/as cada unha).
• 1 CS Guía, Información e Asistencia Turísticas (2 unidades para 20 alumnos/as cada unha).
• 1 CS Sistemas de Telecomunicación e Informáticos (2 unidades para 20 alumnos/as cada unha).
• 1 CS Xestión de Vendas e Espazos Comerciais (2 unidades para 20 alumnos/as cada unha).
Artigo 2.
Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de novembro de 2020
RESOLUCIÓN do 9 de novembro de 2020 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 23 de decembro de 2019 (Diario Oficial de Galicia número 26, do 7 de febreiro), referidas a novas adxudicacións da lista de suplentes.
Axencia Galega de Innovación — III. Outras disposicións — 16/11/2020

Mediante a Resolución da Axencia Galega de Innovación do 23 de decembro de 2019 (DOG núm. 26, do 7 de febreiro de 2020) convocáronse as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlase a resolución e notificación destas axudas unha vez que a comisión de valoración establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 16.
A Comisión de Valoración, na súa sesión do 23 de xullo de 2020, emitiu informe favorable sobre a elaboración dunha listaxe de agarda para as entidades cos restantes contratos solicitados segundo a orde establecida na convocatoria, de xeito que en primeiro lugar figuren por orde decrecente de puntuación os contratos solicitados que aínda non fosen seleccionados para acceder ao financiamento e, en segundo lugar, os restantes contratos solicitados por aquelas entidades que pedisen máis dunha contratación, tendo en conta que a convocatoria non establece unha puntuación mínima para ser beneficiaria destas axuda.
De acordo con isto, tendo en conta as renuncias recibidas e resoltas ata esta data, esta Axencia Galega de Innovación
1. Conceder as axudas para o fomento da contratación de tecnólogos para realizaren actividades de I+D+i nas empresas e organismos de investigación en Galicia que figuran como anexo I a esta resolución (agrupadas por aplicación e ordenadas por puntuación descendente).
2. Novas adxudicacións:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 24 da resolución de convocatoria.
5. Para xustificar a subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de novembro do 2020
RESOLUCIÓN do 3 de novembro de 2020 pola que se anuncia a convocatoria de axudas de acción social para o persoal laboral desta entidade para o exercicio 2020.
Consello da Cultura Galega — III. Outras disposicións — 09/11/2020

A Comisión Executiva do Consello da Cultura Galega, na súa reunión do 31 de xullo de 2020, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2020, axudas para a atención a discapacitados. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince (15) días.
Santiago de Compostela, 3 de novembro de 2020
ORDE do 3 de novembro de 2020 pola que se fai público o incremento do crédito das axudas previstas na Orde do 4 de maio de 2020 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social, e se convocan para os anos 2020, 2021 e 2022, cofinanciadas parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020 (código de procedemento BS631A).
Consellería de Política Social — III. Outras disposicións — 09/11/2020

A Orde do 4 de maio de 2020 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social, e se convocan para os anos 2020, 2021 e 2022, cofinanciadas parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020, establece no artigo 2, número 1, a dotación orzamentaria das partidas destinadas a subvencionar os proxectos e actuacións obxecto da convocatoria, e no número 2 prevese que se poderá ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito; cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Dado que o crédito previsto na Orde do 4 de maio de 2020 non resultou suficiente para atender todas as solicitudes recibidas para financiar as actuacións encadradas na liña de axudas establecidas no artigo 4.1.b)1º, e que na anualidade 2020 existe crédito dispoñible na aplicación orzamentaria 13.03.312A.481.3 que cumpre os requisitos establecidos no artigo 30.2. do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, parece oportuno incrementar o importe destinado á dotación orzamentaria consignada na dita anualidade para financiar as ditas actuacións.
Por todo o exposto e no uso das facultades que me foron conferidas,
Artigo único. Incremento dos créditos
Increméntase o crédito destinado ao financiamento para o ano 2020 da liña de axudas establecidas no artigo 4.1.b)1º da Orde do 4 de maio de 2020 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social, e se convocan para os anos 2020, 2021 e 2022, cofinanciadas parcialmente polo Fondo Social Europeo e polo Fondo Europeo de Desenvolvemento Rexional no marco dos programas operativos FSE Galicia 2014-2020 e Feder Galicia 2014-2020.
O importe total do dito incremento, que se realizará na aplicación orzamentaria 13.03.312A.481.3 é de 77.572,00 €, correspondentes á anualidade 2020.
A publicación desta orde non supón a apertura dun novo prazo de presentación de solicitudes.
Santiago de Compostela, 3 de novembro de 2020
RESOLUCIÓN do 27 de outubro de 2020 pola que se dá publicidade dos convenios subscritos nos cuadrimestres primeiro e segundo do ano 2020.
Axencia de Protección da Legalidade Urbanística — III. Outras disposicións — 09/11/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Axencia de Protección da Legalidade Urbanística (en diante, APLU) no primeiro cuadrimestre do ano 2020, que se incorpora como anexo I a esta resolución, tendo en conta que os convenios de adhesión á esta axencia entran en vigor o día seguinte ao da súa publicación no Diario Oficial de Galicia.
Artigo 2
Dar publicidade da relación dos convenios subscritos pola APLU no segundo cuadrimestre do ano 2020, que se incorpora como anexo II a esta resolución, tendo en conta que os convenios de adhesión á APLU entran en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2020
ORDE do 29 de outubro de 2020 pola que se dispón o cesamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 09/11/2020

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que, mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais será realizado pola persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta do conselleiro de Economía, Empresa e Innovación, e no exercicio da facultade atribuída,
O cesamento de Borja Verea Fraiz como vogal no Consello Reitor da entidade pública empresarial Portos de Galicia, en representación da Consellería de Economía, Empresa e Innovación, agradecéndolle os servizos prestados.
Santiago de Compostela, 29 de outubro de 2020
ORDE do 29 de outubro de 2020 pola que se dispón o nomeamento dun vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 09/11/2020

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais será realizado pola persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
Polo exposto, de acordo co sinalado no número 3 do artigo 10 do Regulamento de Portos de Galicia, de conformidade coa proposta do conselleiro de Economía, Empresa e Innovación e no exercicio da facultade atribuída,
O nomeamento de Pablo Casal Espido como vogal no Consello Reitor da entidade pública empresarial Portos de Galicia, en representación da Consellería de Economía, Empresa e Innovación.
Santiago de Compostela, 29 de outubro de 2020
ORDE do 13 de novembro de 2020 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 24/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara de Comercio, Industria e Navegación da Coruña,
O nomeamento de Gonzalo Ortiz Amor como vogal no Consello de Administración da Autoridade Portuaria da Coruña, en representación da citada cámara.
Santiago de Compostela, 13 de novembro de 2020
ORDE do 13 de novembro de 2020 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 24/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara de Comercio, Industria e Navegación da Coruña,
O cesamento de Javier Sancho Hernández como vogal representante da citada cámara no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 13 de novembro de 2020
ORDE do 20 de novembro de 2020 pola que se dispón o nomeamento do presidente da Autoridade Portuaria de Vilagarcía de Arousa.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de José Manuel Cores Tourís como presidente da Autoridade Portuaria de Vilagarcía de Arousa.
Santiago de Compostela, 20 de novembro de 2020
RESOLUCIÓN do 20 de novembro de 2020 pola que se dispón a substitución dun vogal da Comisión da Transparencia de Galicia.
Valedor do Pobo — II. Autoridades e persoal — 30/11/2020

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e, na súa alínea 2.a), atribúelle a súa presidencia á persoa titular da institución do Valedor do Pobo.
No exercicio das funcións inherentes á presidencia da dita comisión, e por proposta do conselleiro de Facenda e Administración Pública,
Primeiro. Que cese Javier Enrique Fraga Campo como vogal suplente da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Segundo. Nomear a Patricia Brión Cabanelas como vogal suplente da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Santiago de Compostela, 20 de novembro de 2020
ORDE do 20 de novembro de 2020 pola que se dispón o nomeamento do presidente da Autoridade Portuaria de Vigo.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de Jesús Vázquez Almuíña como presidente da Autoridade Portuaria de Vigo.
Santiago de Compostela, 20 de novembro de 2020
ORDE do 20 de novembro de 2020 pola que se dispón o nomeamento do presidente da Autoridade Portuaria da Coruña.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de Martín Fernández Prado como presidente da Autoridade Portuaria da Coruña.
Santiago de Compostela, 20 de novembro de 2020
ORDE do 20 de novembro de 2020 pola que se dispón o nomeamento do presidente da Autoridade Portuaria de Ferrol-San Cibrao.
Consellería do Mar — II. Autoridades e persoal — 27/11/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, establece no seu artigo 31, número 1, que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de Indalecio Joaquín Seijo Jordán como presidente da Autoridade Portuaria de Ferrol-San Cibrao.
Santiago de Compostela, 20 de novembro de 2020
RESOLUCIÓN do 13 de novembro de 2020 de cambio na composición do Comité de Ética da Investigación de Santiago-Lugo.
Consellería de Sanidade — II. Autoridades e persoal — 25/11/2020

O presidente do Comité de Ética da Investigación de Santiago-Lugo enviou o día 14 de outubro de 2020 un escrito á Xerencia do Servizo Galego de Saúde no cal comunica a renuncia dunha persoa como membro do Comité de Ética da Investigación de Santiago-Lugo e, asemade, propón o nomeamento doutra como novo membro do citado órgano.
Antecedentes:
Mediante a Resolución do 6 de febreiro de 2018, que se publicou no
Diario Oficial de Galicia
do 14 de febreiro, concedeuse a renovación da acreditación do Comité de Ética da Investigación de Santiago-Lugo, estableceuse a súa sede e nomeáronse como membros as persoas que se relacionaban no seu anexo.
Na composición actual do comité figuraba Mª José Alfaro Águila-Real, que renuncia agora á súa condición de membro do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 9.5 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O punto 6 do artigo 9 dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/da interesado/a».
Acerca da composición numérica, en concreto, o punto 1 do mesmo artigo sinala que «estará formado por un mínimo de nove e un máximo de quince membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o comité axústase na súa composición aos citados topes numéricos, e coa vontade de mantela así, propúxose o nomeamento de Jesús Fernández Álvarez como membro lego do comité.
Logo de ver o que se expuxo, e de acordo coa proposta que efectuou o xerente do Servizo Galego de Saúde,
O cesamento, por causa de renuncia, de Mª José Alfaro Águila-Real como membro do Comité de Ética da Investigación de Santiago-Lugo.
Así mesmo, o nomeamento de Jesús Fernández Álvarez como membro do citado comité.
Santiago de Compostela, 13 de novembro de 2020
CORRECCIÓN DE ERROS. Decreto 173/2020, do 15 de outubro, polo que se dispón o cesamento e o nomeamento de membros do Consello Escolar de Galicia.
Consellería de Cultura, Educación e Universidade — II. Autoridades e persoal — 25/11/2020

Advertidos erros no citado decreto, publicado no
Diario Oficial de Galicia
número 214, do 23 de outubro de 2020, cómpre efectuar as seguintes correccións:
Na páxina 42255, no punto primeiro do artigo segundo, referido á representación da Administración educativa, onde di: «José Manuel Álvarez Bértolo», debe dicir: «Jesús Manuel Álvarez Bértolo».
RESOLUCIÓN do 25 de novembro de 2020 pola que se dá publicidade das axudas concedidas ao abeiro da Orde do 27 de xullo de 2020 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2020 (código de procedemento CT238A, Diario Oficial de Galicia número 156, do 5 de agosto). Corrección de erros no Diario Oficial de Galicia número 158, do 7 de agosto. Corrección de erros no Diario Oficial de Galicia número 162, do 13 de agosto. Orde do 7 de outubro de 2020 pola que se amplía o crédito orzamentario existente para a concesión das axudas previstas na Orde do 27 de xullo de 2020 (Diario Oficial de Galicia número 207, do 14 de outubro). Orde do 14 de outubro de 2020 pola que se amplía o prazo de xustificación da Orde do 27 de xullo de 2020 (Diario Oficial de Galicia número 213, do 22 de outubro).
Consellería de Cultura, Educación e Universidade — III. Outras disposicións — 30/11/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.20.432A.770.1 do procedemento CT238A de axudas para o sector editorial galego, relativas a gastos de edición, distribución e comercialización das publicacións editoriais no ano 2020.
Santiago de Compostela, 25 de novembro de 2020
RESOLUCIÓN do 18 de novembro de 2020 pola que se dá publicidade das axudas concedidas ao abeiro da Resolución do 5 de maio de 2020 pola que se establecen as bases reguladoras e se convocan para o ano 2020 as axudas para a organización de actividades formativas non regradas e de divulgación que impulsen o coñecemento, a competitividade e a innovación da industria forestal de Galicia (código do procedemento IN501A).
Axencia Galega da Industria Forestal — III. Outras disposicións — 25/11/2020

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 5 de maio de 2020 pola que se establecen as bases reguladoras e se convocan para o ano 2020 as axudas para a organización de actividades formativas non regradas e de divulgación que impulsen o coñecemento, a competitividade e a innovación da industria forestal de Galicia (código do procedemento IN501A), que figuran no anexo.
A súa aprobación realizouse no exercicio 2020 con cargo á aplicación orzamentaria 09.A4.741A.481.0, código de proxecto 2018 00005, dotada con 500.000,00 €.
Santiago de Compostela, 18 de novembro de 2020